Case ID: 1068980
Sentence 76: İş materiallarındakı Azərbaycan Respublikası Səhiyyə Nazirliyinin Məhkəmə-Tibbi Ekspertiza və X37-Təcrübi və Tədris Birliyinin meyitin ekspertizasına dair 2019-cu il 07 iyun tarixli 61 nömrəli və təkrar 2019-cu il 01 avqust tarixli T 244/2019 nömrəli ekspert rəylərindən görünür ki, X23 (Zərərçəkmiş şəxs) meyitində aşkar edilən xayaların toxumalarında (parenximada və stromada) kəskin damar pozuntuları, ödem, ocaqlı qansızmalar, sol almacıq, burun beli, sol çiyin qurşağında qançır, sol qaşüstü, sol alt göz qapağı, boynun sol yan səthi, sol bazu, sol said və sol ayaq pəncəsinin ön səthində sıyrıq həyati olub sonuncunun ölümündən az əvvəl məhdud səthə malik bərk küt əşyanın bilavasitə xaya nahiyəsinə lokal təsirindən törənməklə yumruq, təpik və digər küt əşya ilə yetirilmiş zərbə nəticəsində əmələ gələ bilərdi; dərəcəsinə görə xayaların toxumalarına ocaqlı qansızmalar, şokogen zona olmaqla ağır dərəcəli travmatik şokla müşayiət olunan və reflektor olaraq ürəyin dayanmasına gətirib çıxaran insan həyatı üçün təhlükəli olan sağlamlığa ağır zərərvurmaya aid olub ölümlə birbaşa səbəbli əlaqəsi vardır, sol almacıq nahiyənin, burun belinin, sol çiyin qurşağının ön səthinin qançırları, sol qaşüstü nahiyənin, sol alt göz qapağının, boynun sol bayır səthinin, sol bazunun aşağı 1/3-nin ön-bayır səthlərinin, sol saidin orta 1/3-nin ön səthinin, sol ayaq pəncəsinin ön səthinin sıyrıqları kimi digər xəsarətlər həyati olub X23 (Zərərçəkmiş şəxs) ölümündən az əvvəl küt əşyanın (əşyaların) təsirindən törənməklə müddəti 2019-cu il mayın 14-nə uyğundur, sağlamlığa zərər vurmayan xəsarətlərə aid olduğu üçün dərəcəsi təyin edilməməklə ölümlə səbəbli əlaqəsi yoxdur;X23 (Zərərçəkmiş şəxs) ölümünə səbəb şokogen zona olan xayalığın və xayanın qapalı küt travması nəticəsində yaranmaqla ürəyin reflektor dayanması ilə nəticələnmiş ağır dərəcəli birincili ağrı şoku olmuşdur; baş vermiş şokun xarakterini (birincili ağrı şokunu və meyitdə aşkarlanan tez baş verən ölüm əlamətlərini) nəzərə alaraq sonuncunun ölümünün xayalıq və xayaların küt travmasından dərhal sonra qısa müddət ərzində baş verdiyini demək olar; X23 (Zərərçəkmiş şəxs) xaya nahiyəsindəki dəridə xəsarətin aşkar edilməsi mütləq deyildir və meyitdən götürülmüş biomaterialların ilkin və təkrar histoloji tədqiqatları, aşkar edilən patomorfoloji dəyişikliklər (xaya toxumasında ocaqlı qansızmalar, daxili üzvlərin doluqanlılığı, ağciyər və miokardda ocaqlı qansızmalar, üzv və toxumalarda doluqanlılıq) xaya nahiyəsinə yetirilən zərbənin və bundan sonra yaranmış ağır şokunun tibbi təcrübədə rast gəlinən hal olmasını tam təsdiq etməklə həmin nahiyədəki dəridə xəsarətin aşkar edilməməsində mərhumun hadisə vaxtı əynində olan paltarı da rol oynaya bilər; ağır dərəcəli ağrı şokunun yaranması ağır patoloji proses olmaqla orqanizmin bütün üzvlərinin, sisteminin normal fəaliyyətinin, əsasən də mərkəzi sinir sistemi, qan dövranı, ürək damar, tənəffüs, metabolizm proseslərininpozulmasına səbəb olur, bu zaman huşun itməsi, dərinin avazıyaraq soyuq tərlə örtülməsi, arterial təzyiqin, nəbzin itməsi, tənəffüsün səthiləşməsi və tezləşməsi, qıcolmalar, koronar qan dövranının pozulması, ürəyin reflektor dayanması və sair baş verir; sonuncu xayalıq nahiyəsinə yetirilən zərbə nəticəsində qısa müddət ərzində, o cümlədən 20 saniyə sərbəst hərəkət etmək iqtidarında ola bilərdi ki, bu müddət zərbənin gücündən və orqanizmin immun sisteminin vəziyyətindən aslı olaraq müxtəlif ola bilər; X23 (Zərərçəkmiş şəxs) meyitinin müayinəsi zamanı ürəkdə aşkar edilən dəyişikliklər ürək əzələsinin hipertrofiyasını göstərir və bunun ağır dərəcəli ağrı şoku, habelə ürəyin reflektor dayanması ilə səbəbli əlaqəsi yoxdur, meyitdən götürülmüş qanda metil, etil, propil, butil və amil spirtləri, barbitur turşusu törəmələri, alkoloidlər (həmçinin tiryək qrupu) fenotiazin, pirazalon, 1,4 benzodiazepin törəmələri və salisilatlar aşkar edilməmişdir, (3-cü cild, iş vərəqi 3-13 «b» və 4-cü cild, iş vərəqi 217-222).